BG Официален вестник на Европейския съюз C 247/62

Становище на Европейския комитет на регионите — Европейска гражданска инициатива

(2018/C 247/10)

Докладчик: Luc Van den Brande (BE/ЕНП), член на Бюрото за връзка Фландрия — Европа Отправен документ: COM(2017) 482 final SWD(2017) 294 final

I. ПРЕПОРЪКИ ЗА ИЗМЕНЕНИЯ

Изменение 1

Член 1

Текст, предложен от Комисията Изменение на КР Предмет Предмет С настоящия регламент се установяват процедурите и условията, необходими за представяне на инициатива, с която Европейската комисия се приканва да представи подходящо предложение, в рамките на предоставените ѝ правомощия, по въпроси, за които гражданите на Съюза считат, че за целите на прилагането на Договорите е необходим правен акт на Съюза („европейска гражданска инициатива“ или „инициатива“). С настоящия регламент се установяват процедурите и условията, необходими за представяне на инициатива, с която Европейската комисия се приканва да представи подходящо предложение, в рамките на предоставените ѝ правомощия, по въпроси, за които гражданите на Съюза, в съответствие с член 288 от ДФЕС, считат, че за целите на прилагането на Договорите е необходим правен акт на Съюза („европейска гражданска инициатива“ или „инициатива“).

Изложение на мотивите

Прави се позоваване на член 288 от Договора за функционирането на Европейския съюз, за да се уточни, че даден правен акт се отнася не само до задължителни регламенти, директиви и решения, но и до незадължителни препоръки и становища.

Изменение 2

Член 1

Текст, предложен от Комисията Изменение на КР Предмет Предмет С настоящия регламент се установяват процедурите и условията, необходими за представяне на инициатива, с която Европейската комисия се приканва да представи подходящо предложение, в рамките на предоставените ѝ правомощия, по въпроси, за които гражданите на Съюза считат, че за целите на прилагането на Договорите е необходим правен акт на Съюза („европейска гражданска инициатива“ или „инициатива“). С настоящия регламент се установяват процедурите и условията, необходими за представяне на инициатива, с която Европейската комисия се приканва да представи подходящо предложение, в рамките на предоставените ѝ правомощия, по въпроси, за които гражданите на Съюза считат, че за целите на прилагането на Договорите е необходим правен акт на Съюза („европейска гражданска инициатива“ или „инициатива“). Под изпълнение на Договорите следва да се разбира също и че, в съответствие с член 48 от ДЕС, Комисията разполага с възможността да представя проекти за изменения на Договорите.

Изложение на мотивите

Член 48 от Договора за Европейския съюз предвижда Европейската комисия да може да представя пред Европейския съвет проекти за изменения на Договорите. Тъй като Комисията разполага с правомощия да предлага подобни изменения на Договорите, гражданските инициативи, които предвиждат подобни изменения, също трябва да бъдат считани за допустими.

Изменение 3

Член 4, параграф 4

Текст, предложен от Комисията Изменение на КР Предоставяне на информация и помощ от Комисията и държавите членки Предоставяне на информация и помощ от Комисията и държавите членки След като регистрира дадена инициатива в съответствие с член 6, Комисията осигурява превод на съдържанието на инициативата на всички официални езици на Съюза с цел публикуване на превода в регистъра и използването му за събирането на изявления за подкрепа съгласно настоящия регламент. Групата на организаторите може в допълнение да предостави превод на приложението на всички официални езици на Съюза с цел публикуването му в регистъра, както и евентуално превод на проекта на правен акт, посочен в приложение II и предоставен в съответствие с член 6, параграф 2. След като регистрира дадена инициатива в съответствие с член 6, Комисията осигурява превод на съдържанието на инициативата на всички официални езици на Съюза с цел публикуване на превода в регистъра и използването му за събирането на изявления за подкрепа съгласно настоящия регламент , включително превод на приложението с цел публикуването му в регистъра, и ако е приложимо, превод на проекта на правен акт, посочен в приложение II и предоставен в съответствие с член 6, параграф 2.

Изложение на мотивите

Изглежда разумно след регистрирането на дадена инициатива Европейската комисия да предоставя и превод на документите в приложение, по-специално на проекта на законодателен акт, ако той представлява част от инициативата.

Изменение 4

Член 6

Текст, предложен от Комисията Изменение на КР Регистрация Регистрация 1. Изявления за подкрепа на дадена инициатива могат да се събират само след като инициативата бъде регистрирана от Комисията. 1. Изявления за подкрепа на дадена инициатива могат да се събират само след като инициативата бъде регистрирана от Комисията. 2. Групата на организаторите подава искането за регистрация до Комисията чрез регистъра. 2. Групата на организаторите подава искането за регистрация до Комисията чрез регистъра. При подаване на искането групата на организаторите също така: При подаване на искането групата на организаторите също така: а) предава посочената в приложение II информация на един от официалните езици на Съюза; а) предава посочената в приложение II информация на един от официалните езици на Съюза; б) когато се състои от повече от 7 члена, посочва седемте члена, които да се вземат под внимание за целите на член 5, параграфи 1 и 2; б) когато се състои от повече от 7 членове, посочва седемте членове, които да се вземат под внимание за целите на член 5, параграфи 1 и 2; в) в зависимост от случая, посочва, че е създадено правно образувание съгласно член 5, параграф 7. в) в зависимост от случая посочва, че е създадено правно образувание съгласно член 5, параграф 7. Без да се засягат разпоредбите на параграфи 5 и 6, Комисията взема решение по искането в срок от два месеца от подаването му. Без да се засягат разпоредбите на параграфи 5 и 6, Комисията взема решение по искането в срок от два месеца от подаването му. Комисията представя искането за регистрация пред независим комитет, състоящ се от седем членове, които включват юристи, представители на академичната общност и на европейското гражданско общество, които оценяват допустимостта на искането за регистрация. Те могат да изслушат групата на организаторите. Комитетът предоставя на Комисията мотивирано решение и въз основа на него тя взема решение. 3. Комисията регистрира инициативата, ако: (…) 3. Комисията регистрира инициативата, ако: (…)

Изложение на мотивите

Един от основните проблеми в новия регламент остава конфликтът на интереси и монополът на Комисията във всички фази на процедурата. Поради това се предлага — в съответствие със становището на КР от 2015 г. — решението във връзка с регистрацията да бъде възложено на независим комитет, съставен от юристи, представители от академичната общност и европейското гражданско общество.

Изменение 5

Член 8

Текст, предложен от Комисията Изменение на КР Срок на събиране Срок на събиране 1. Всички изявления за подкрепа се събират в рамките на срок, който не надхвърля 12 месеца от дата, избрана от групата на организаторите („срокът на събиране“), без да се засяга член 11, параграф 6. Тази дата не трябва да бъде по-късно от три месеца след регистрирането на инициативата в съответствие с член 6. 1. Всички изявления за подкрепа се събират в рамките на срок, който не надхвърля 18 месеца от дата, избрана от групата на организаторите („срокът на събиране“), без да се засяга член 11, параграф 6. Тази дата не трябва да бъде по-късно от три месеца след регистрирането на инициативата в съответствие с член 6. Групата на организаторите уведомява Комисията за избраната дата най-късно 10 работни дни преди тази дата. Групата на организаторите уведомява Комисията за избраната дата най-късно 10 работни дни преди тази дата. Когато групата на организаторите иска да приключи събирането на изявления за подкрепа, преди да са изтекли 12 месеца след началото на срока на събиране, тя уведомява Комисията за крайната дата на срока на събиране. Когато групата на организаторите иска да приключи събирането на изявления за подкрепа, преди да са изтекли 18 месеца след началото на срока на събиране, тя уведомява Комисията за крайната дата на срока на събиране.

Изложение на мотивите

Събирането на 1 милион подписа е голямо начинание и изисква широко информиране и повишаване на осведомеността сред гражданите. За да бъде постигната крайната цел в рамките на една година, групата на организаторите трябва да бъде много добре организирана. Трябва да се предотврати ситуация, в която единствено големи транснационални неправителствени организации да са в състояние да стартират ЕГИ. Затова се предлага периодът за събиране на подписи да бъде удължен на 18 месеца. Това ще възпира в по-малка степен потенциалните инициатори на ЕГИ.

Изменение 6

Член 14

Текст, предложен от Комисията Изменение на КР Публикуване и публично изслушване Публикуване и публично изслушване 1. (…) 1. (…) 2. В срок от три месеца след внасянето на инициативата на групата на организаторите се предоставя възможност да представи инициативата на публично изслушване. 2. В срок от три месеца след внасянето на инициативата на групата на организаторите се предоставя възможност да представи инициативата на публично изслушване. Комисията и Европейският парламент организират съвместно публичното изслушване в Европейския парламент. Предоставя се възможност на представители на другите институции и на консултативните органи на Съюза, както и на заинтересованите страни да участват в изслушването. Европейският парламент организира публичното изслушване в Европейския парламент. Предоставя се възможност на представители на другите институции и на консултативните органи на Съюза, на националните парламенти, както и на заинтересованите страни да участват в изслушването. Комисията и Европейският парламент гарантират балансирано представителство на съответните публични и частни интереси. Европейският парламент гарантира балансирано представителство на съответните интереси по време на изслушването. 3. Комисията се представлява на изслушването на подходящо равнище. 3. Комисията се представлява на изслушването на подходящо равнище. 4 . След изслушването Европейският парламент приема препоръка към Европейската комисия относно начина, по който да се отговори на съответната ЕГИ.

Изложение на мотивите

Най-доброто място, където групата на организаторите може да представи своята инициатива, е Европейският парламент. Затова е логично Европейският парламент да поеме цялостната организация на това изслушване. Няма институционална причина Комисията да участва в тази организация. В допълнение, това следва да повиши доверието на организаторите в една прозрачна и независима процедура. Приобщаването на националните парламенти към този процес би увеличило шансовете за започване на европейски дебат.

Важно е след изслушването Европейският парламент да заеме собствена позиция относно инициативата.

Изменение 7

След член 15 се добавя нов член

Текст, предложен от Комисията Изменение на КР Инициативи, които не се получили предвиденото в член 12, параграф 5 удостоверение, но са събрали 75 % от необходимите подписи в рамките на предвидения срок, се предават от Комисията на Европейския парламент, Европейския икономически и социален комитет и Европейския комитет на регионите за сведение.

Изложение на мотивите

Опитът от миналото показва, че някои инициативи може да не са успели да получат необходимия брой изявления за подкрепа, но са били новаторски за европейската политика. Затова би било жалко да се губи политическото послание на тези инициативи. С оглед на общественото и политическото значение на подобни инициативи, Европейският парламент може да реши да разработи свои собствени инициативи.

Изменение 8

Член 24

Текст, предложен от Комисията Изменение на КР Преглед Преглед Комисията прави периодично преглед на функционирането на европейската гражданска инициатива и представя доклад на Европейския парламент и на Съвета относно прилагането на настоящия регламент не по-късно от пет години след датата на прилагане на настоящия регламент и на всеки пет години след това. Докладите са публични. Комисията прави периодично преглед на функционирането на европейската гражданска инициатива и представя доклад на Европейския парламент и на Съвета относно прилагането на настоящия регламент не по-късно от три години след датата на прилагане на настоящия регламент и на всеки три години след това. Докладите са публични.

Изложение на мотивите

Важно е функционирането на ЕГИ да се оценява на редовни интервали, не само по отношение на процедурите, но и във връзка с политическото въздействие и ефективното участие на гражданите в политиките. Необходимо е да се извършва навременна оценка, за да може да се предприемат коригиращи действия. Ето защо период от 3 години е по-подходящ. Ако този нов регламент се провали, това би бил краят на ЕГИ.

II. ПОЛИТИЧЕСКИ ПРЕПОРЪКИ

ЕВРОПЕЙСКИЯТ КОМИТЕТ НА РЕГИОНИТЕ

1. На 13 октомври 2015 г. Комитетът на регионите прие становище относно Европейската гражданска инициатива (ЕГИ) ( 1 ) . Това становище беше изготвено в отговор на доклада на Европейската комисия относно прилагането на Регламент 211/2011. Заради значителния брой на коментарите и естеството на въпросите, повдигнати в рамките на текущата процедура, Комитетът на регионите призова за преразглеждане на посочения по-горе регламент.

2. Европейските граждани са в центъра на европейския проект. Европейската демокрация на участието трябва да се разбира като насърчаване на европейските граждани да участват в европейските политики и да градят бъдещето на Европа. Договорът (член 10, параграф 3) предоставя на всеки гражданин правото да участва в демократичния живот на Съюза.

3. Европейската гражданска инициатива е право на европейските граждани. Тя може да спомогне да се отговори на усещането за демократичен дефицит на Европейския съюз и за преодоляване на пропастта между гражданите на ЕС и европейските институции и политици . С оглед на продължаващата икономическа криза и криза на доверието в ЕС, от решаващо значение е да се предоставят възможности за открит диалог между гражданите на ЕС , за да се предотврати по-нататъшното им разочарование от концепцията за европейска интеграция . Особено важно е да се изгради или възстанови доверието на онези млади европейци, които може би вече не вярват в процеса на европейска интеграция. Предоставяйки на гражданите правото на законодателна инициатива, ЕГИ , в качеството си на транснационален инструмент, им дава възможност да се включат в политическата програма на ЕС и има за цел да насърчава дебати на европейско равнище по въпроси, представляващи интерес за европейските граждани.

4. Съгласно член 11 от Договора за Европейския съюз, от институциите на ЕС се изисква да информират гражданите и представителните организации и да им предоставят възможността да изразяват и обменят публично мнения във всички области на дейност на Съюза. Същият член изрично предоставя мандат на Европейската комисия да провежда консултации със „заинтересованите страни“ с цел да се осигури съгласуваност и прозрачност на действията на Съюза. Европейската комисия следва да взема предвид сериозно основното изискване за „отчетност“ като предпоставка за демокрация и добро управление в съответствие с духа на Договорите.

5. За да се гарантира, че ЕГИ може да се превърне в успешен елемент от демократичната тъкан на ЕС, от ключово значение е успешните ЕГИ да водят до истински политически дебати и да са последвани от по-съществени политически действия от страна на институциите на ЕС.

6. ЕГИ не е заместител на правото на инициатива на Европейската комисия, което доведе до напредък в задълбочаването на Съюза и трябва да бъде запазено. ЕГИ представлява допълнителен канал за взаимно разбирателство между гражданите и придава транснационално измерение на дебатите в ЕС, което е от полза за институционалната система на ЕС като цяло, включително за самата Европейска комисия. С оглед на това ЕГИ притежава потенциала да се превърне в много добър пример за „демокрация в действие“.

7. Европейската гражданска инициатива предоставя възможността на европейските граждани да участват в европейския процес на вземане на решения и да оказват влияние върху европейската политическа програма. Комисията обаче трябва да разработи допълнителни инициативи за засилване на гражданския диалог и постигане на по-голяма съпричастност на гражданите към европейските политики. ЕГИ би трябвало да се разглежда като един от инструментите за постигане на целите на демокрацията на участието, но не бива да се очаква, че тази инициатива ще гарантира автоматично участието на обществеността в процеса на вземане на решения на европейско равнище.

8. Трябва да се обърне внимание на възможностите, предвидени в Договора по отношение на демокрацията на участието и по-специално на вертикалния граждански диалог ( 2 ) . За да поддържа „открит, прозрачен и редовен диалог с представителните организации и гражданското общество“ (член 11, параграф 2 от ДЕС), Европейската комисия би трябвало да инициира „режим на диалог“, при който европейските институции се концентрират върху постигането на резултати по същество, а не върху процедурите. ЕГИ не е работен инструмент в рамките на процедурата за съвместно вземане на решения: тя трябва да се разглежда като основен стълб на демокрацията на участието, който се основава на обсъждане, сътрудничество и съвместно проектиране, и като възможност сериозни опасения да бъдат представени на Европейската комисия, за да се повиши осведомеността и да се породи взаимно разбиране.

9. Европейската гражданска инициатива е израз на демокрацията на участието, която допълва понятието за представителна демокрация. Тя укрепва набора от права, свързани с европейското гражданство, и обществения дебат по европейските политики и следва да заздравява чувството на ангажираност и идентифициране на гражданите със Съюза.

10. Правните и политическите инструменти за участие следва да се укрепят, за да се достигне до обновена структура на управление, основана на принципа на многостепенното управление. Многостепенното управление по същество протича по много канали и следователно позволява „по-активно“ европейско гражданство. Предизвикателството се състои в това да се осигури система за иновативно представителство на интересите, чрез която хората с различни идентичности да се чувстват представлявани на равни начала.

11. Наличието на европейско обществено пространство за дебати между гражданите и вземащите решения е важен фактор за легитимността и отчетността на ЕС. Дефицитът на демокрация може да се премахне само ако се създаде европейско обществено пространство, включващо демократичния процес.

12. Политическите препоръки относно демокрацията на участието на европейско равнище, отправени в становището на Комитета на регионите от 13 октомври 2015 г., остават изцяло в сила.

Новият регламент относно Европейската гражданска инициатива

13. В становището си от 2015 г. Комитетът на регионите заяви, че в настоящата си форма ЕГИ няма да насърчи демокрацията на участието, тъй като процедурата и различните правила включват твърде много административни и технически ограничения, пречки и затруднения, които не стимулират гражданите да участват в европейския демократичен процес. Освен това настоящата инициатива не предоставя на гражданите възможност да упражнят влияние върху европейската политическа програма и политическия процес на вземане на решения.

14. В духа на вече изразените от Европейския парламент, Европейския икономически и социален комитет и Европейския омбудсман позиции, Комитетът на регионите счита, че новият регламент е важна стъпка в правилната насока за подобряване на процедурите на ЕГИ.

Процедурни и административни подобрения в новия регламент

15. Комитетът на регионите приветства следните процедурни и административни подобрения в новия регламент, предложен от Комисията: — гражданите, които стартират инициатива, са физически лица (организатори), но впоследствие могат да създадат образувание с юридическа правосубектност, така че да се ограничи наказателната отговорност на организаторите за измама и груба небрежност, — срокът за събирането на подписите остава 12 месеца, но инициаторите получават допълнителен период от 3 месеца след регистрацията, за да определят сами кога да започне събирането на подписи, — изявление за подкрепа имат право да подписват лица над 16 годишна възраст, — опростява се изискването за предоставяне на лични данни при подписването на изявление за подкрепа. Всички граждани на ЕС ще могат да дадат своята подкрепа въз основа на тяхното гражданство, независимо от мястото им на пребиваване. Комисията предлага избор измежду 2 образеца за изявление за подкрепа. (Понастоящем държавите членки използват 13 различни формуляра), — подобрява се процедурата за регистрация, включително възможността за частично регистриране на инициативи вместо да се отхвърля цялата инициатива въз основа на критерия за допустимост, като Комисията регистрира само допустимата част, — ще бъде създадена онлайн платформа за сътрудничество в рамките на ЕГИ, която да осигурява форум за обсъждане, консултации и подкрепа на организаторите, — Комисията ще създаде и управлява централна система за събиране на изявления за подкрепа онлайн (OCS), за да се опрости събирането и каталогизирането на изявленията за подкрепа, както и тяхната проверка от националните власти. Комисията ще я развива и поддържа постоянно и ще я предлага безплатно, — при регистрацията на ЕГИ, Комисията ще осигурява превод на всички езици на ЕС и ще информира всички други институции и органи на ЕС за всяка нова гражданска инициатива, — Комисията осигурява подкрепа за (потенциални) организатори на ЕГИ (отправя се призив към държавите членки да създадат едно или повече звена за контакт във връзка с ЕГИ), — Комисията ще предприема дейности за повишаване на осведомеността и комуникацията относно ЕГИ.

Все още липсва политическият подход

16. Независимо от посочените по-горе предложения и мерки, включени в новия регламент с оглед подобряване на процедурата на ЕГИ и отстраняване на редица пречки, все още остава впечатлението за недостатъчно открито и прекомерно предпазливо поведение на Комисията. Това е особено очевидно в по-политическите аспекти на гражданската инициатива: — демокрацията на участието е особена важна за възстановяването или повишаването на доверието в европейския проект. Затова ЕГИ трябва да се разглежда като трансграничен инструмент, който позволява на гражданите да участват в европейския демократичен процес и им предоставя възможността да изразят позицията си при определянето на политиките на ЕС — европейско обществено пространство за дебат между гражданите и политиците. Новият регламент не предоставя подходяща основа за това, — настоящият конфликт на интереси от страна на Комисията вреди сериозно на ефективността на ЕГИ за насърчаване на общественото участие и доверие: тя трябва да бъде основната структура, предоставяща информация и подкрепа за ЕГИ, и в същото време да бъде главен техен „адресат“ и да взема решения относно регистрацията и допустимостта на инициативите, — новият регламент не допринася с нищо за разрешаването на конфликта на интереси на Комисията, която е (1) основен доставчик на информация и (2) подкрепяща структура за гражданските инициативи, (3) инстанцията, пред която организаторите трябва да нотифицират и регистрират ЕГИ, (4) инстанцията, която определя дали дадена инициатива може да бъде регистрирана, и (5) институцията, която трябва да предприеме действия във връзка с дадена успешна ЕГИ. Нерешаването на този конфликт на интереси продължава да вреди на ефективността и легитимността на Европейската гражданска инициатива. Ето защо в становището си от 2015 г. КР предложи да се създава безпристрастен ad hoc комитет, състоящ се от експерти, учени и юристи, който да проверява изпълнението на критериите за допустимост, под формата на „съвет на мъдреците“ или „застъпничество на европейските граждани“; — Комисията ограничава ЕГИ до въпроси, попадащи в нейните правомощия, които могат да изискват правен акт на Съюза в рамките на Договорите. Тя се затваря в законовия подход и не предоставя достатъчно яснота във връзка с критериите, които тепърва трябва да бъдат определени. Това може да доведе до произволни оценки и рискува да задуши открития и прозрачен политически дебат, — аналогично, Комисията не е представила нито едно предложение, което да отговори на желанието да се одобряват граждански инициативи, които предлагат изменение на Договорите за ЕС, — щеше да е подходящо в критериите за допустимост да се упоменават правата и задълженията на гражданите и принципът на субсидиарност, — бяха внесени някои граждански инициативи по важни въпроси, които обаче не успяха да съберат 1 милион подписа или да достигнат необходимия минимален брой в някои държави. Понастоящем тези ЕГИ се архивират. В случаите, когато са били събрани значителен брой подписи обаче, Комисията следва да разработи подходящи форми на ответна реакция, така че да не се загуби потенциалното политическо послание и свързаната с него мобилизация, — Комисията би трябвало да разяснява на обществеността подробно и прозрачно своя политически избор в официалния си отговор на дадена ЕГИ, която е получила над един милион подписа. Трябва да се осигури провеждането на последващи действия със силно политическо послание, — Европейският парламент играе изключително важна роля за започването на политически дебат с широката общественост, включително посредством предвидените обществени изслушвания. Освен това Парламентът би трябвало да бъде гарант за предприемането на последващи политически действия във връзка с успешни ЕГИ и за вземането предвид на политическото послание на ЕГИ, които не са успели да съберат изисквания брой подписи, — следва да се обмислят сериозно възможностите за по-структурирани и дългосрочни последващи действия във връзка с изслушванията в Европейския парламент, като се създадат възможности гражданите да правят преглед на действията, предприети в отговор на успешна ЕГИ, и да продължат обсъждането на темата. Следва да се проучи възможността за организиране на официално второ изслушване от ЕП, в което да участват и вносителите на ЕГИ, след публикуването на реакцията на Европейската комисия на дадена ЕГИ, и което да създаде пространство за по-нататъшен дебат между всички заинтересовани страни.

Повишаване на общата осведоменост и познаване на ЕГИ

17. Обществената осведоменост за ЕГИ е важна. Във връзка с това би трябвало да се организират информационни кампании и кампании за популяризиране с цел по-осезаемо присъствие на ЕГИ в медиите и сред обществеността.

18. ЕГИ би могла да бъде ефективен инструмент за демократично участие. Затова Комисията и държавите членки би трябвало да увеличат максимално усилията си в областта на комуникацията по отношение на този инструмент, за да привлекат вниманието на възможно най-голям брой граждани към неговото съществуване и да насърчат активното участие в него.

Приносът на Комитета на регионите и МРВ

19. Освен това Комисията би трябвало да насърчава и подкрепя заемащите изборни длъжности на местно и регионално равнище в усилията им да информират техните граждани относно инструмента ЕГИ.

20. ЕГИ осигурява на европейските граждани инструмент, който им позволява да участват активно в изготвянето на европейските политики. Европейският комитет на регионите съзнава своята роля и отговорност и във връзка с това припомня решението на неговото Бюро ( 3 ) относно участието на КР в европейски граждански инициативи. Той потвърждава отново своя ангажимент да подкрепя ЕГИ, които попадат в кръга на политическите му правомощия и които се считат за политически значими, например чрез: оказване на подкрепа на Европейската комисия при проверката на предлаганите ЕГИ от гледна точка на тяхното местно/регионално значение и от гледна точка на субсидиарността; поемане на домакинството на прояви, свързани с ЕГИ; подкрепяне на действията за децентрализирана комуникация във връзка с ЕГИ; при необходимост, изготвяне на становища по собствена инициатива относно темата на дадена ЕГИ; активно участие в изслушванията на ЕП и последващите политически действия; оказване на подкрепа за прилагането на успешни ЕГИ и евентуално на изготвяното в отговор на тях законодателство.

Брюксел, 23 март 2018 г. Председател на Европейския комитет на регионите Karl-Heinz LAMBERTZ

(1) ОВ C 423, 17.12.2015 г., стр. 1.

(2) Reaching out to EU citizens; A new opportunity ‘About us, with us, for us’ (В търсене на среща с гражданите на ЕС; Нова възможност — „Относно нас, с нас, за нас“), доклад на Luc Van den Brande, специален съветник на председателя на Европейската комисия Jean-Claude Juncker, октомври 2017 г.

(3) 144-то заседание на Бюрото на Комитета на регионите, 10 април 2013 г., т. 8 — CDR1335-2013_11_00_TRA_NB-item 8.